Komission asetus (EY) N:o 26/2004, annettu 30 päivänä joulukuuta 2003, yhteisön kalastuslaivastorekisteristä



Virallinen lehti nro L 005 , 09/01/2004 s. 0025 - 0035



Komission asetus (EY) N:o 26/2004, annettu 30 päivänä joulukuuta 2003, yhteisön kalastuslaivastorekisteristä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002(1) ja erityisesti sen 15 artiklan 3 ja 4 kohdan, sekä katsoo seuraavaa: (1) Yhteisen kalastuspolitiikan soveltamiseksi asetuksen (EY) N:o 2371/2002 15 artiklan mukaisesti on tarpeen, että kukin jäsenvaltio pitää rekisteriä kaikista sen lipun alla purjehtivista kalastusaluksista ja että komissio perustaa näihin kansallisiin rekistereihin perustuvan yhteisön kalastuslaivastorekisterin. (2) Jotta yhteisön kalastuslaivastorekisteristä tulisi tehokas ja kattava väline yhteisen kalastuspolitiikan soveltamiseen, sen on sisällettävä kaikki yhteisön kalastusalukset, yksinomaan vesiviljelyksessä käytettävät alukset mukaan luettuina. (3) Jotta käytettävissä olisi kaikki kalastuslaivastojen kapasiteetin ja niiden toiminnan hallinnointiin tarvittavat tiedot, olisi määriteltävä ne alusten ominaisuuksia koskevat tiedot, jotka jäsenvaltioiden on sisällytettävä asetuksen (EY) N:o 2371/2002 15 artiklan 1 kohdan mukaisesti pitämiinsä kalastusalusrekistereihin. (4) Kunkin jäsenvaltion rekisterissä olevien tietojen komissiolle toimittamista koskevien menettelyiden määritteleminen on tarpeen yhteisön laivastorekisterin säännöllisen päivittämisen varmistamiseksi. (5) Kunkin jäsenvaltion pitämään rekisteriin kirjatut ominaisuudet ja ulkoiset merkit on mainittava kalastusalusten ominaisuuksista 22 päivänä syyskuuta 1986 annetun neuvoston asetuksen (ETY) N:o 2930/86(2), sellaisena kuin se on muutettuna asetuksella (EY) N:o 3259/94(3), ja kalastusalusten merkitsemistä ja asiakirjoilla todistamista koskevista yksityiskohtaisista erityissäännöistä 20 päivänä toukokuuta 1987 annetun komission asetuksen (EY) N:o 1381/87(4) säännösten mukaisesti. (6) Jäsenvaltioiden on valvottava jatkuvasti kansallisessa rekisterissään olevien tietojen laatua; tiedot saatuaan komissio tarkistaa ne. (7) Jotta voitaisiin seurata alusten liikkeitä jäsenvaltioiden välillä ja jotta voitaisiin taata täysin yksiselitteinen yhteys yhteisön laivastorekisterin ja muiden kalastustoimintaa koskevien tietojärjestelmien tietojen välillä, on tärkeää antaa jokaiselle yhteisön kalastusalukselle yksilöllinen tunnistenumero, jota ei voida missään tapauksessa muuttaa eikä antaa uudelleen jollekin toiselle alukselle. (8) Tämän asetuksen tehokkaan soveltamisen varmistamiseksi ja tietojen hallinnoinnin yksinkertaistamiseksi olisi määriteltävä jäsenvaltioiden ja komission välillä käytettävät tietoliikennevälineet. (9) On säädettävä, että komissio takaa jäsenvaltioille oikeuden käyttää kaikkia yhteisön kalastuslaivastorekisterin tietoja Euroopan parlamentin ja neuvoston asetuksesta (EY) N:o 45/2001(5) johtuvia henkilötietojen suojaa koskevia säännöksiä noudattaen. (10) Ottaen huomioon asetuksen (EY) N:o 2371/2002 15 artiklan kalastusalusrekistereiden hallinnointitapaan tuomat muutokset on syytä kumota 30 päivänä syyskuuta 1998 yhteisön kalastusalusrekisteristä annettu komission asetus (EY) N:o 2090/98(6), sellaisena kuin se on muutettuna asetuksella (EY) N:o 839/2002(7). (11) Tässä asetuksessa säädetyt toimenpiteet ovat kalastus- ja vesiviljelyalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tarkoitus 1. Tässä asetuksessa: a) määritellään ne aluksia koskeviin ominaisuuksiin ja tapahtumiin liittyvät vähimmäistiedot, joiden on sisällyttävä kunkin jäsenvaltion sen lipun alla purjehtivista kalastusaluksista pitämään rekisteriin (jäljempänä "kansallinen rekisteri"); b) vahvistetaan jäsenvaltioiden tietojen keruuta, validointia ja kansallisen rekisterin pohjalta komissiolle toimittamista koskevat velvollisuudet; c) vahvistetaan komission yhteisön kalastuslaivastorekisterin (jäljempänä "yhteisön rekisteri") hallinnointia koskevat velvollisuudet. 2. Yhteisön rekisterin tiedot toimivat yhteisen kalastuspolitiikan sääntöjen soveltamisen viitetietoina. 2 artikla Soveltamisala Tätä asetusta sovelletaan kaikkiin yhteisön kalastusaluksiin, myös aluksiin, joita käytetään yksinomaan vesiviljelyssä, sellaisena kuin se on määritelty neuvoston asetuksen (EY) N:o 2792/1999(8) liitteessä III olevassa 2.2 kohdassa. 3 artikla Määritelmät Tässä asetuksessa tarkoitetaan ilmaisulla: 1) "tapahtuma" jokaista aluksen laivastoon ottamista tai laivastosta poistamista ja jokaista jonkin liitteessä I määritellyn tiedon kirjaamista tai muuttamista; 2) "tietojen toimittaminen" yhden tai useamman tapahtuman digitaalista siirtämistä kansallisten hallintoelinten ja komission välistä teleliikenneverkkoa käyttäen; 3) "tilannekuva" niiden alusten kaikkia kirjattuja tapahtumia, jotka muodostavat jonkin jäsenvaltion laivaston liitteessä I ilmoitetun alusten laskentapäivän ja tietojen toimittamispäivän välillä; 4) "henkilötieto" kalastusalusten varustajien ja omistajien nimeä ja osoitetta. 4 artikla Tietojenkeruu Kunkin jäsenvaltion on kerättävä viivytyksettä sen lipun alla purjehtivia yhteisön kalastusaluksia koskevat liitteessä II tarkoitetut tiedot. 5 artikla Kirjaaminen kansalliseen rekisteriin Kunkin jäsenvaltion on validoitava 4 artiklan mukaisesti keräämänsä tiedot ja kirjattava ne kansalliseen rekisteriinsä. 6 artikla Tietojen säännöllinen toimittaminen Kunkin jäsenvaltion on toimitettava joka vuoden maaliskuun, kesäkuun, syyskuun ja joulukuun ensimmäisenä työpäivänä komissiolle tilannekuva. 7 artikla Kirjaaminen yhteisön rekisteriin 1. Tilannekuvan saatuaan komissio tarkistaa sen sisältämät tiedot ja kirjaa ne yhteisön rekisteriin. Jos virheitä ei havaita, tilannekuvalla korvataan edellinen tilannekuva. Jos virheitä havaitaan, komissio ilmoittaa havaintonsa jäsenvaltiolle, joka tekee tarvittavat korjaukset kansalliseen rekisteriinsä ja toimittaa komissiolle uuden tilannekuvan kymmenen työpäivän kuluessa komission ilmoituksesta laskettuna. 2. Saatuaan ja tarkistettuaan uuden tilannekuvan komissio kirjaa sen rekisteriin tai hylkää sen, jos se sisältää yhteisen kalastuspolitiikan moitteettoman täytäntöönpanon kannalta suhteettoman suuria virheitä. Jos tilannekuvassa on edelleen virheitä, komissio ilmoittaa ne jäsenvaltiolle, jonka on korjattava ne viipymättä 8 artiklassa säädettyä menettelyä noudattaen. 3. Jäsenvaltioilla on pääsy yhteisön rekisteriin 11 artiklassa säädettyjen sääntöjen mukaisesti 20 työpäivän kuluttua tilannekuvan säännöllistä toimittamista koskevasta päivämäärästä. 8 artikla Tietojen toimittaminen määräaikojen välillä 1. Jos yhteistä kalastuspolitiikkaa koskevien erityistoimenpiteiden täytäntöönpanon vuoksi on tarpeen, jäsenvaltion on toimitettava joko omasta aloitteestaan tai komission pyynnöstä komissiolle viipymättä kansallisen rekisterinsä pohjalta ajantasaistetut tiedot niiden alusten osalta, joita kyseiset toimenpiteet koskevat. 2. Tietojen toimittamiseen on sisällyttävä jokaisen kyseessä olevan aluksen osalta kaikki tapahtumat aluksen laivastoon ottamisesta tietojen toimittamispäivään asti. 3. Tiedot saatuaan komissio tarkistaa ne ja korvaa niillä yhteisön rekisterissä olleet aiemmat tiedot. 9 artikla Komission ja jäsenvaltioiden välillä käytettävät tietoliikennevälineet 1. Tietojen toimittaminen jäsenvaltioiden ja komission välillä hoidetaan komission kehittämää tietoteknistä sovellusta käyttäen. 2. Jäsenvaltioilla on pääsy yhteisön rekisteriin sekä tietojen toimittamisen valvontaan ja seurantaan liittyviin tietoihin Internetin välityksellä. 10 artikla Tunnistenumero "CFR" Liitteessä I tarkoitetun CFR-numeron avulla kalastusalus on tunnistettavissa yksilöllisesti. Se on mukana aina kun kalastusalusten ominaisuuksia ja toimintaa koskevia tietoja toimitetaan jäsenvaltioiden ja komission välillä. Kyseinen numero annetaan lopullisesti, kun kalastusalus kirjataan ensimmäisen kerran kansalliseen rekisteriin. Sitä ei saa muuttaa eikä antaa uudelleen jollekin toiselle alukselle. 11 artikla Tietojen käyttöoikeus 1. Jäsenvaltioilla on oikeus käyttää yhteisön rekisterin kaikkia tietoja edellyttäen, että ne noudattavat asetuksesta (EY) N:o 45/2001 ja erityisesti sen 8 artiklasta johtuvia henkilötietojen suojaa koskevia säännöksiä. 2. Suurella yleisöllä on oikeus käyttää sellaista yhteisön rekisterin versiota, joka ei sisällä henkilötietoja. 3. Komissio käsittelee yhteisön rekisterissä olevien henkilötietojen käyttöoikeutta koskevat hakemukset asetuksen (EY) N:o 45/2001 säännösten mukaisesti. 12 artikla Kumoaminen Kumotaan asetus (EY) N:o 2090/98. 13 artikla Voimaantulo Tämä asetus tulee voimaan 1 päivänä syyskuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä joulukuuta 2003. Komission puolesta Franz Fischler Komission jäsen (1) EYVL L 358, 31.12.2002, s. 59. (2) EYVL L 274, 25.9.1986, s. 1. (3) EYVL L 339, 29.12.1994, s. 11. (4) EYVL L 132, 21.5.1987, s. 9. (5) EYVL L 8, 12.1.2001, s. 1. (6) EYVL L 266, 1.10.1998, s. 27. (7) EYVL L 134, 22.5.2002, s. 5. (8) EYVL L 337, 30.12.1999, s. 10. LIITE I TIETOJEN MÄÄRITTELY JA TIETUEEN KUVAUS >TAULUKON PAIKKA> TAULUKKO 1 Tapahtumatyyppien koodit >TAULUKON PAIKKA> TAULUKKO 2 Maan vahvistama alusten laskentapäivämäärä >TAULUKON PAIKKA> TAULUKKO 3 Pyydyskoodit >TAULUKON PAIKKA> TAULUKKO 4 Runkomateriaalin koodit >TAULUKON PAIKKA> TAULUKKO 5 Laivastonosan koodit >TAULUKON PAIKKA> TAULUKKO 6 Vientityyppien koodit >TAULUKON PAIKKA> TAULUKKO 7 Julkisen tuen koodi >TAULUKON PAIKKA> LIITE II LIITTEESSÄ I OLEVASSA TAULUKOSSA 1 MÄÄRITELTYJEN TAPAHTUMATYYPPIEN MUKAISESTI ILMOITETTAVAT TIEDOT >TAULUKON PAIKKA>